**OSNOVNA ŠKOLA ZADARSKI OTOCI -ZADAR**

**KLASA: 112-01/20-01/20**

**URBROJ: 2198/01-28-20-3**

**Zadru, 9. listopada 2020. godine**

**POZIV NA TESTIRANJE**

**kandidata za natječaj za radno mjesto učitelja/ice glazbene kulture na neodređeno puno radno vrijeme - 1 izvršitelj**

Temeljem članka 11. Pravilnika o načinu i postupku zapošljavanja u Osnovnoj školi Zadarski otoci – Zadar (KLASA: 003-05/19-01/1 URBROJ: 2198/01-28-19-1 od 23. svibnja 2019. godine.; KLASA: 003-05/20-01/7 URBROJ: 2198/01-28-20-1 od 28. kolovoza 2020. godine) Povjerenstvo za postupak vrednovanja kandidata upućuje poziv na testiranje kandidatima koji ispunjavaju formalne uvjete natječaja za navedeno radno mjesto i koji su pravodobno dostavili potpunu i pravovaljanu dokumentaciju.

Testiranje će se obaviti u prostoru škole u uredu ravnatelja dana 15. listopada 2020. godine u 8,30 sati za kandidate:

* **Marta Hut**
* **Andrea Vrekalić**
* **Valentin Štante**

Vrednovanje kandidata će se provesti usmeno putem razgovora (intervjua). Usmenim testiranjem svaki član Povjerenstva postavlja do tri pitanja, a odgovori na pitanja se vrednuju od strane članova Povjerenstva na način da svaki član Povjerenstva pojedinom kandidatu dodjeljuje od 0 do 10 bodova. Ocjene članova Povjerenstva se zbrajaju te se kandidatu aritmetičkom sredinom na dvije decimale određuje ostvareni ukupan broj bodova na usmenom testiranju. Usmenim testiranjem kandidat može ostvariti maksimalno 10 bodova. Kandidat koji na usmenom testiranju nije ostvario 50% bodova ne može ići u daljnji postupak vrednovanja.

Kandidati su dužni sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu).Kandidati koji ne mogu dokazati identitet i kandidati koji dođu nakon naznačenog vremena, neće moći pristupiti testiranju. Ne postoji mogućnost naknadnog testiranja, bez obzira na razloge koji kandidata priječe da testiranju pristupi u naznačeno vrijeme. Za kandidata koji ne pristupi postupku testiranja smatra se da je odustao od natječaja.

Povjerenstvo za vrednovanje utvrđuje Konačnu rang listu kandidata prema ukupno ostvarenom broju bodova sukladno odluci ravnatelja o načinu vrednovanja kandidata. U slučaju da kandidat prijavljen na natječaj ostvaruje prednost pri zapošljavanju prema posebnom propisu ima jednak, najveći broj bodova s jednim ili više kandidata koji ne ostvaruju prednost pri zapošljavanju, stavlja se na prvo mjesto Konačne rang liste. Ukoliko dva ili više kandidata prijavljenih na natječaj ostvaruju prednost pri zapošljavanju prema posebnom propisu imaju jednak, najveći broj bodova, prvo mjesto na Konačnoj rang listi se utvrđuje temeljem redoslijeda utvrđenog odredbama tog posebnog propisa.

PODRUČJA IZ KOJIH ĆE SE OBAVITI VREDNOVANJE ODNOSNO TESTIRANJE KANDIDATA:

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 64/20)
2. Kurikulum nastavnog predmeta Glazbena kultura za osnovne škole i Glazbena umjetnost za gimnazije u Republici Hrvatskoj (NN 7/19)
3. Izmjena Kurikuluma nastavnog predmeta Glazbene kultura za osnovne škole i Glazbene umjetnost za gimnazije u Republici Hrvatskoj (NN 69/19)
4. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19, 43/20)
5. Pravilnik o tjednim radnim obvezama učitelja i stručnih suradnika u osnovnoj školi (NN 34/14, 40/14, 103/14, 102/19)